Source: https://bihorstiri.ro/poloistii-de-la-csm-oradea-au-incheiat-sezonul-regulat-al-superligii-nationale-pe-locul-iii/
Timestamp: 2019-05-22 20:47:58+00:00

Document:
BihorStiri.ro Poloiştii de la CSM Oradea au încheiat sezonul regulat al Superligii Naţionale pe locul III - BihorStiri.ro
apr. 06, 2019 Pop Florin Actualitate, Polo, Sport 0 623 vizualizari
Poloiştii de la CSM Oradea au încheiat pe locul III prima parte a campionatului, după ce, vineri şi sâmbătă, au înregistrat o victorie şi o înfrângere în jocurile de la Braşov din sezonul regulat al Superligii Naţionale.
Bihorenii au întâlnit în derby-ul pentru locul al II-lea echipa Corona Sportul Studenţesc, pe care în prima partidă a întrecut-o cu scorul de 5-4, însă apoi, sâmbătă, au cedat cu 11-13.
Vineri, în primul meci, pe sferturi, s-a consemnat: 0-1, 2-2, 2-1 şi 1-0. Principalul marcator pentru CSM a fost de această dată Roland Szabo, care a marcat 3 goluri, el, de altfel, a adus şi golul victoriei, cu opt secunde înainte de final.
În schimb însă, în meciul al doilea, cel de sâmbătă, cei de la Corona Sportul Studenţesc şi-au luat revanşa şi s-au impus cu 13-11, după ce şi-au adjudecat primele trei sferturi, cu 4-3, 4-2 şi 4-3, iar ultima secvenţă s-a încheiat la egalitate, 2-2.
În acest meci, cel mai eficace jucător al echipei CSM a fost Grummy Guimaraes, autor a 6 goluri.
După aceste rezultate, formaţia antrenată de Dorin Costrăş a încheiat sezonul regulat pe poziţia a III-a, cu 78 de puncte, fiind devansată de Steaua şi Corona Sportul Studențesc.
În play-off, bihorenii vor juca în primul tur (semifinale) tot cu Corona Sportul Studenţesc, dar primele două jocuri le vor susţine în deplasare.
corona sportul studentesc, csm oradea, polo, superliga nationala
CSM CSU Oradea a pierdut ultimul joc din Grupa Roşie a Ligii Naţionale Luceafărul a pierdut jocul de acasă cu FC Argeş şi o aşteaptă un program dificil

References: CSM 
 CSM 
 CSM 
 CSM 
 csm 

CSM